type: legislation

jurisdiction: Hungary

text:
1335/2017. (VI. 9.) Korm. határozata Magyarország 2017–2050 közötti Élelmiszergazdasági Koncepciójáról.
A Kormány a  magyar élelmiszergazdaságban rejlő lehetőségek kihasználása, az  ágazat hosszú távú és kiegyensúlyozott
fejlesztése érdekében
 1. elfogadja Magyarország 2017–2050 közötti Élelmiszergazdasági Koncepcióját (a  továbbiakban: Koncepció), és
elrendeli annak közzétételét a kormányzati portálon;
Felelős: földművelésügyi miniszter
Határidő: azonnal
2. felhívja a  belügyminisztert, a  földművelésügyi minisztert, a  Miniszterelnökséget vezető minisztert,
a  nemzetgazdasági minisztert és a  nemzeti fejlesztési minisztert, hogy a  szakpolitikai intézkedések és stratégiai
dokumentumok kidolgozása, valamint a  jogalkotási tevékenység során vegyék figyelembe a  Koncepcióban
meghatározott célokat és feladatokat.
Felelős: belügyminiszter
földművelésügyi miniszter
Miniszterelnökséget vezető miniszter
nemzetgazdasági miniszter
nemzeti fejlesztési miniszter
Határidő: folyamatos Orbán Viktor s. k.,
 miniszterelnök


text:
410/2019. (IX. 25.) KE határozata bírói kinevezésről.
Az Alaptörvény 9.  cikk (3)  bekezdés k)  pontja, valamint a  bírák jogállásáról és javadalmazásáról szóló
2011. évi CLXII. törvény 3.  § (2)  bekezdése alapján – az  Országos Bírósági Hivatal elnökének javaslatára –
dr. Péli-Toóth Viktóriát 2019. október 1. napjától határozatlan időtartamra bíróvá kinevezem.
Budapest, 2019. szeptember 16. Áder János s. k.,
 köztársasági elnök


text:
82/2013. (XII. 21.) HM utasítása a pénzbeli juttatások folyósításának szabályairól.
A honvédelemről és a Magyar Honvédségről, valamint a különleges jogrendben bevezethető intézkedésekről szóló 2011.  évi
CXIII.  törvény egyes rendelkezéseinek végrehajtásáról szóló 290/2011. (XII. 22.) Korm. rendelet 2. § (5) bekezdése alapján a
következő utasítást adom ki:
1. § Az utasítás hatálya a Honvédelmi Minisztériumra (a továbbiakban: HM), a honvédelemért felelős miniszter közvetlen
alárendeltségébe tartozó szervezetekre, a fenntartói irányítása alá tartozó közoktatási intézményre, a  Katonai
Nemzetbiztonsági Szolgálatra, továbbá a Magyar Honvédség katonai szervezeteire (a továbbiakban együtt:
honvédelmi szervezetek) terjed ki.
2. § Az utasítás alkalmazásában pénzügyi és számviteli szerv:
a) a honvédelmi szervezet saját pénzügyi és számviteli szervezeti egysége, vagy
b) a honvédelmi szervezet pénzügyi és számviteli ellátására kijelölt honvédelmi szervezet pénzügyi és számviteli
szervezeti egysége. 3. § A személyi állományt megillető pénzbeli juttatások (a továbbiakban: juttatások) folyósítását – jogszabály eltérő
rendelkezése hiányában – a pénzügyi és számviteli feladatok központosított végrehajtására kijelölt honvédelmi
szervezet lakossági folyószámlára történő átutalással, annak hiányában postai úton teljesíti. A juttatások folyósításához
a honvédelmi szervezetek személyügyi szervezeti egysége, valamint a pénzügyi és számviteli szerv adatszolgáltatást–
feladást teljesít.
4. § Ha jogszabály másként nem rendelkezik:
a) a havonta rendszeresen járó juttatások folyósítását úgy kell végrehajtani, hogy azok legkésőbb a tárgyhónap
5-én a jogosultak rendelkezésére álljanak; b) az esetenként folyósításra kerülő, a teljes személyi állományt, vagy annak egyes állománycsoportjait
egységesen érintő juttatások teljesítésének határideje a jogosultság feltételeit megállapító rendelkezésben
meghatározott időpont;
c) az esetenként, meghatározott időpontban megnyíló juttatások, így többek között a jubileumi jutalom
folyósítását úgy kell végrehajtani, hogy azok a jogosultság esedékességének napján a kedvezményezett
rendelkezésére álljanak;
d) a b)–c) pontokban nem említett, alkalmanként folyósításra kerülő juttatások, különösen a jutalom, segély,
illetményelőleg és egyes költségtérítések kifizetését úgy kell végrehajtani, hogy azok az elrendelő parancsban,
határozatban, vagy engedélyben megjelölt időpontban, annak hiánya esetén a parancs, határozat, illetve
engedély aláírását követő tizenöt napon belül a jogosultak rendelkezésére álljanak.
5. § (1) Az állományba nem tartozó személyeket szerződés, határozat, parancs, vagy más elrendelő okirat alapján megillető
juttatások esetében a jogosultat tájékoztatni kell arról, hogy járandóságai lakossági folyószámlájára történő
átutalással, lakcímére történő kiutalással vagy készpénzfizetéssel teljesíthetők.
(2) Az állományba nem tartozó személyek részére kifizetést csak akkor lehet teljesíteni, ha a számfejtéshez szükséges és
a jogszabályban előírt adatok, nyilatkozatok, igazolások – így többek között a teljesítésigazolás, nyilatkozat az adózási
mód választásáról – rendelkezésre állnak. A hiányzó adatokat, okmányokat az állományba nem tartozó személytől
írásban kell bekérni. A juttatások kifizetését – eltérő rendelkezés hiányában – az okmányok teljes körű rendelkezésre
állásától számított öt munkanapon belül kell teljesíteni.
6. § (1) A HM közigazgatási államtitkára szakutasításban határozza meg a készpénzfizetéssel folyósítható juttatások körét és
feltételeit.
(2) A HM közigazgatási államtitkára és a Honvéd Vezérkar főnöke együttes intézkedésben határozza meg
a) a munkába járás költségeinek fedezeteként folyószámlára, vagy postai úton átutalt előlegek elszámolásának
szabályait,
b) az utasításban foglalt feladatok végrehajtása érdekében szükséges adatszolgáltatás – számfejtés, feladás és
elszámolás – eljárásrendjét. 7. § (1) Ez az utasítás a közzétételét követő napon lép hatályba.
 (2) Hatályát veszti a pénzbeni juttatások folyósításának szabályairól szóló 39/2008. (HK 9.) HM utasítás.
Dr. Hende Csaba s. k.,
 honvédelmi miniszter


text:
397/2013. (IX. 26.) KE határozata egyetemi tanári kinevezésről.
Az Alaptörvény 9. cikk (4) bekezdés c) pontja, valamint a nemzeti felsőoktatásról szóló 2011. évi CCIV. törvény 27. §
(3) bekezdése alapján – az emberi erőforrások miniszterének javaslatára – dr. guttman Andrást, a Pannon Egyetem
tudományos tanácsadóját 2013. október 15. napjával egyetemi tanárrá kinevezem.
Budapest, 2013. szeptember 11. Áder János s. k.,
 köztársasági elnök


text:
1172/2019. (IV. 1.) Korm. határozata a XI. Miniszterelnökség és a XVIII. Külgazdasági és Külügyminisztérium költségvetési fejezetek közötti előirányzat-átcsoportosításról.
A Kormány
 1. elrendeli a szekundált örökségvédelmi nemzeti szakértő UNESCO Világörökségi Központba történő kiküldetésének
2019. április 5-től 2020. április 4-ig történő meghosszabbítását;
Felelős: Miniszterelnökséget vezető miniszter
külgazdasági és külügyminiszter
Határidő: azonnal 2. az 1.  pont szerinti kiküldetés 2019. évi költségeinek biztosítása érdekében az  államháztartásról szóló
2011. évi CXCV. törvény (a  továbbiakban: Áht.) 33.  § (2)  bekezdésében biztosított jogkörében eljárva elrendeli
28 840 000 forint egyszeri átcsoportosítását a  Magyarország 2019. évi központi költségvetéséről szóló 2018. évi
L. törvény (a továbbiakban: Kvtv.) 1. melléklet XI. Miniszterelnökség fejezet, 30. Fejezeti kezelésű előirányzatok cím,
2. Fejezeti általános tartalék alcím terhére, a  Kvtv. 1.  melléklet XVIII. Külgazdasági és Külügyminisztérium fejezet,
2. Külképviseletek igazgatása cím javára, az 1. melléklet szerint;
Felelős: pénzügyminiszter
Miniszterelnökséget vezető miniszter
külgazdasági és külügyminiszter
Határidő: azonnal
 3. az 1.  pont szerinti kihelyezés meghosszabbításának 2019. december 1-jétől 2020. április 4-ig terjedő időszakára
eső költségei biztosítása érdekében felhívja a  pénzügyminisztert, hogy – a  Miniszterelnökséget vezető
miniszter és a  külgazdasági és külügyminiszter bevonásával – gondoskodjon 14 860 000 forint fejezetek
közötti átcsoportosításáról a  2020. évi központi költségvetés XI. Miniszterelnökség fejezet, 30. Fejezeti kezelésű
előirányzatok cím, 1. Célelőirányzatok alcím, 44. Világörökségi törvényből adódó feladatok ellátása jogcímcsoport
terhére, a XVIII. Külgazdasági és Külügyminisztérium fejezet, 2. Külképviseletek igazgatása cím javára;
Felelős: pénzügyminiszter
Miniszterelnökséget vezető miniszter
külgazdasági és külügyminiszter
Határidő: a 2020. évi központi költségvetés tervezése során
 4. elrendeli a  Miniszterelnökség vezetőinek és munkatársainak a  miniszterelnök delegációjának tagjaként teljesített
külföldi kiküldetéseinek finanszírozásához szükséges – a költségfelmerülés helyén történő – forrásbiztosítását;
Felelős: Miniszterelnökséget vezető miniszter
külgazdasági és külügyminiszter
Határidő: azonnal 5. a 4.  pontban meghatározott cél megvalósítása érdekében az  Áht. 33.  § (2)  bekezdésében biztosított jogkörében
eljárva elrendeli 10 000 000 forint egyszeri átcsoportosítását – elszámolási és a fel nem használt rész tekintetében
visszatérítési kötelezettséggel – a  Kvtv. 1.  melléklet XI. Miniszterelnökség fejezet, 1. Miniszterelnökség
igazgatása cím terhére, a  Kvtv. 1.  melléklet XVIII. Külgazdasági és Külügyminisztérium fejezet, 1. Külgazdasági és
Külügyminisztérium központi igazgatása cím javára, az 1. melléklet szerint.
Az átcsoportosítás tekintetében
Felelős: pénzügyminiszter
Miniszterelnökséget vezető miniszter
külgazdasági és külügyminiszter
Határidő: azonnal
Az elszámolás és a visszatérítési kötelezettség tekintetében
Felelős: külgazdasági és külügyminiszter
Határidő: 2020. február 15.
Orbán Viktor s. k.,
 miniszterelnök


text:
11/2007. (III. 28.) MeHVM–ÖTM együttes rendelete az Államreform operatív program és az Elektronikus közigazgatás operatív program végrehajtásában közreműködő szervezet kijelöléséről.
A 2007–2013 programozási időszakban az Európai Regionális Fejlesztési Alapból, az Európai Szociális Alapból
és a Kohéziós Alapból származó támogatások felhasználásának alapvető szabályairól és felelős intézményeiről
szóló 255/2006. (XII. 8.) Korm. rendelet (a továbbiakban: R.) 10. §-ának (4) bekezdésében foglaltak figyelembevételével, az R. 21. §-a (2) bekezdésének b) pontjában kapott felhatalmazás alapján – az államháztartásért fe
lelős miniszterrel egyetértésben – a Miniszterelnöki Hivatalról, valamint a Miniszterelnöki Hivatalt vezető miniszter feladat- és hatásköréről szóló 160/2006. (VII. 28.)
Korm. rendelet 2. §-ának e) pontjában megállapított feladatkörben, valamint az önkormányzati és területfejlesztési miniszter feladat- és hatásköréről szóló 168/2006.
(VII. 28.) Korm. rendelet 1. §-ának e) pontjában megállapított feladatkörben a következőket rendeljük el:
1. § A Miniszterelnöki Hivatalt vezető miniszter, mint az
Államreform operatív program és az Elektronikus közigazgatás operatív program (a továbbiakban: ÁROP és
EKOP) felügyeletéért felelős miniszter és az önkormányzati és területfejlesztési miniszter, mint a közreműködő
szervezet felügyeletét ellátó miniszter, a VÁTI Magyar
Regionális Fejlesztési és Urbanisztikai Közhasznú Társaságot az ÁROP és EKOP valamennyi prioritása végrehajtásában történő közreműködésre közreműködő szervezetként jelöli ki.
2. § A közreműködői feladatok ellátásához szükséges pénzügyi eszközöket az ÁROP és EKOP Technikai Segítségnyújtás keret terhére kell biztosítani.
3. § (1) Ez a rendelet kihirdetése napján lép hatályba.
(2) Ez a rendelet a következő közösségi rendeletek végrehajtásához szükséges rendelkezéseket állapítja meg:
a) a Tanács 1083/2006/EK rendelete (2006. július 11.)
az Európai Regionális Fejlesztési Alapra, az Európai Szociális Alapra és a Kohéziós Alapra vonatkozó általános
rendelkezések megállapításáról és az 1260/1999/EK rendelet hatályon kívül helyezéséről,
b) a Bizottság 1828/2006/EK rendelete (2006. december 27.) az Európai Regionális Fejlesztési Alapra,
az Európai Szociális Alapra és a Kohéziós Alapra vonat
kozó általános rendelkezések megállapításáról szóló
1083/2006/EK tanácsi rendelet, valamint az Európai
Regionális Fejlesztési Alapról szóló 1080/2006/EK
európai parlamenti és tanácsi rendelet végrehajtásáról.
Dr. Szilvásy György s. k., Dr. Lamperth Mónika s. k.,
a Miniszterelnöki Hivatalt önkormányzati és területfejlesztési


text:
154/2011. (VII. 26.) KE határozata magyarországi rendkívüli és meghatalmazott nagykövet kinevezéséhez való hozzájárulásról.
Az Alkotmány 30/A. § (1) bekezdés c) pontjában foglalt jogkörömben, a külügyminiszter előterjesztésére hozzájárulok
Minelik Alemu Getahun rendkívüli és meghatalmazott nagykövetnek az Etióp Szövetségi Demokratikus Köztársaság magyarországi
rendkívüli és meghatalmazott nagykövetévé történő kinevezéséhez genfi székhellyel.
Budapest, 2011. július 11. Schmitt Pál s. k.,
köztársasági elnök


text:
89/2003. (IX. 16.) ME határozata címzetes államtitkár feladatának meghatározásáról.
A Kormány tagjai és az államtitkárok jogállásáról és
felelősségéről szóló 1997. évi LXXIX. törvény 31/A. §
(1) bekezdése alapján dr. Jakab Ferencné címzetes államtitkár — az egészségügyi, szociális és családügyi miniszter
irányításával — az Egészségügyi, Szociális és Családügyi
Minisztérium EU csatlakozással kapcsolatos előkészítő,
valamint a népegészségügyi feladatait látja el.
Budapest, 2003. szeptember 15. Dr. Medgyessy Péter s. k.,
miniszterelnök